— 252 — 



icelle, si ce n'est par l'ordonnance du pardessus et du conseil 

 de la ditte Saulnerie. 



Item, ne pourra mettre ne changer benaistiers, fèvres, ma 

 nouvriers ne mariouvrières, sans appeler ceux auxquels il ap- 

 partient selon leurs œuvres, et sans le consentement du par- 

 dessus et du conseil d'icelle Saulnerie. 



Item, devra garder le chaveiilon de la Ghauderette et la clef 

 du rouaige du Grand Puis pour faire fermer le dit rouaige toute- 

 fois que l'on délivrera la muyre à la ditte Chauderette, et le 

 devra tenir tellement enfermé qu'il ne soit pas en la puissance 

 de ses maignies ne d'autres. 



Item, doit estre à mettre argent à la porte, et l'un des clercs 

 des roolles avec luy, et le veoir compter et escrire la somme au 

 livre de nous et de nos parçonniers, et veoir faire le compte 

 chacun matin de la journée précédente. 



Item, en faisant son tour, devra veoir les ouvriers qui re- 

 dressent le bois, qu'ils le fassent bien et à point, et devra estre 

 présent à les payer à la porte, afin que l'on ne paye rien sans 

 cause 



Item, devra demander les benaistiers pour veiller en la Saul- 

 nerie toutefois qu'il fera grans orages de vens, tonnerres et 

 tempestes, pour doubte du feu. 



Item, devra faire fermer la porte de la Saulnerie à heure de 

 disner et de soupper. 



Item, ne pourra laisser traigier aucuns estrangers de nuyct 

 en la ditte Saulnerie, et si aucuns il ou autre d'icelle Saulnerie y 

 en veuillent mettre aucuns à l'entrée de la nuyct, si l'y fasse 

 gésir, afin que la porte ne soit pas si souvent ouverte. 



Item, pour ce que le portier doit garderie cheveillon pour dé- 

 livrer muyre en la Ghauderette, et ne devra mettre en la puis- 

 sance de ses maignies ne autre, comme dessus est dit, le dit 

 portier, quand il sera absent delà ditte Saulnerie, sera tenu de 

 le bailler pendant son absence au pardessus, lequel sera tenu 

 de le garder comme dit est du portier, durant l'absence d'iceluy 

 portier. 



Item, se devra lever le dit portier, un chacun matin à l'aube 

 du jour, ou aucune seure personne pour luy, pour faire ouvrir 

 la porte et estre à icelle, jusques à ce que les autres officiers 



